Аймгийн Засаг даргын 2022 оны

.... дугаар сарын -ын өдрийн дугаар

захирамжийн нэгдүгээр хавсралт

**ЗОНХИЛОН ТОХИОЛДОХ ХАЛДВАРТ БУС ӨВЧНИЙ ЭРТ ИЛРҮҮЛЭГ /ХӨХ, УМАЙ, ЧИХРИЙН ШИЖИН/ ҮЗЛЭГИЙГ ЭРЧИМЖҮҮЛЭН ЗОРИЛТОТ ТҮВШНИЙ ИРГЭДЭД ҮЗЛЭГ ЗОХИОН БАЙГУУЛАХ АЖЛЫН УДИРДАМЖ**

**Үндэслэл:** Хүн амын дунд тэргүүлэх өвчлөлийн шалтгаанд амьсгал, зүрх судас, хоол боловсруулах, шээс боловсруулах тогтолцооны өвчлөл орж байгаа бөгөөд сүүлийн 20 гаруй жил нийтлэг, урьдчилан сэргийлж, эрт үед нь илрүүлж эмчлэх боломжтой ХБӨ, осол гэмтлийн өвчлөл зонхилж байгаа нь нийгмийн эрүүл мэндийн тулгамдсан асуудлын нэг болсоор байна.

Аймгийн хэмжээнд хийгдсэн халдварт бус өвчний эрсдэлт хүчин зүйлсийн тархалтын түвшин тогтоох судалгаагаар ХБӨ, нас баралтын шалтгаан болсон эрсдэлт хүчин зүйлсийн тархалт 15-64 насны хүн амын дунд буурахгүй байна.

Орхон аймагт2021 оны статистик үзүүлэлтээр ххалдварт бус өвчний эрт илрүүлгийн хамралт 53,4%, өмнөх оны мөн үетэй харьцуулахад 0,7%-аар буурсан байна. Тухайлбал: Артерийн гипертинзи эрт илрүүлгийн үзлэгт 18-с дээш насны нийт 34151 буюу хамрагдвал зохих хүн амын 53,2 хувийг эзэлж өмнөх оноос 18,7 хувиар буурч, үр дүнгийн үзүүлэлтээр 0,7 хувь нь онош батлагдсан умайн хүзүүний эрт илрүүлэг үзлэгт зорилтот насны нийт 2144 эмэгтэй хамрагдаж, хамрагдвал зохих насны эмэгтэйчүүдийн 36,7 хувийг эзэлж, өмнөх оны мөн үеэс 12,7 хувиар буурсан байна.

2022 оны тавдугаар сарын 1-ний өдрөөс эхэлсэн халдварт болон халдварт бус өвчнөөс урьдчилан сэргийлэх эрт илрүүлэг үзлэгт аймгийн хэмжээнд нийт 107997 иргэнийг хамруулахаас 14943 хүн буюу 13,8 хувь нь эрт илрүүлэг үзлэгт хамрагдаж хамралтын хувь улсын дунджаас бага байна.

Иймд зонхилон тохиолдох халдварт бус өвчний эрт илрүүлэг үзлэгийг эрчимжүүлэх, энэ чиглэлээр иргэдэд мэдээлэл өгөх, халдварт бус өвчнөөс сэргийлэх чиглэлээр мэдлэгийг нэмэгдүүлэх, хандлагыг сайжруулах зэрг урьдчилан сэргийлэх арга хэмжээг нэмэгдүүлж ажиллах шаардлагатай байна.

**Зорилго:**

Аймгийн хэмжээнд иргэдийн эрүүл мэндийн боловсролыг дээшлүүлэх, мэдээлэл сурталчилгааны ажил зохион байгуулж иргэдийн мэдлэг, мэдээллийг нэмэгдүүлснээр зонхилон тохиолдох халдварт бус өвчний эрт илрүүлгийн хамралтыг нэмэгдүүлэхэд оршино.

**Зорилт:**

1. Зонхилон тохиолдох халдварт бус өвчнөөс сэргийлэх, эрүүл мэндээ хамгаалах, дэмжих үйл ажиллагаанд иргэдийн идэвх оролцоог нэмэгдүүлэх
2. Зонхилон тохиолдох халдварт бус өвчний эрт илрүүлэг эрчимжүүлэх, халдварт бус өвчнөөс сэргийлэх чиглэлээр гарын авлага, санамж хэвлүүлэх, иргэдэд хүргэх
3. Өвчлөлөөс урьдчилан сэргийлэх чиглэлээр теле цэнгээнт нэвтрүүлэг хийх,орон нутгийн хэвлэл мэдээллийн байгууллага, цахим сүлжээгээр дамжуулан иргэдэд хүргэх

**Хамрагдах иргэд:**

* Аймгийн нийт иргэд
* Зорилтот бүлэг

**Хамтран ажиллах байгууллага:**

* Аймгийн Засаг даргын тамгын газар
* Баян-Өндөр сумын Засаг даргын тамгын газар
* Жаргалант сумын Засаг даргын тамгын газар
* Эрүүл мэндийн газар
* Хэвлэл мэдээллийн байгууллага

**Хугацаа:**

2022.10.17-ны өдрөөс 2022 оны 12 дугаар сарын 01-ны өдөр

**Хэрэгжүүлэх үйл ажиллагаа:**

|  |  |  |  |  |
| --- | --- | --- | --- | --- |
| № | Үйл ажиллагаа | Хугацаа  /эхлэх, дуусах/ | Хариуцах эзэн | Хамтран ажиллах |
| 1. | Багийн Засаг дарга нартай уулзалт хийх | 2022.11.10-ны өдрийн дотор | “Энхийн хөтөч” ТББ | Баян-Өндөр сумын ЗДТГ Эрүүл мэндийн газар |
| 2. | Иргэдэд сургалт зохион байгуулах | 2022.11.11-ний өдрөөс 2022.12.20-ны өдөр хүртэл | “Энхийн хөтөч” ТББ | Эрүүл мэндийн газар  БОЭТ |
| 3. | Зонхилон тохиолдох халдварт бус өвчний эрт илрүүлэг эрчимжүүлэх, халдварт бус өвчнөөс сэргийлэх чиглэлээр гарын авлага, санамж хэвлүүлэх | 2022.11.15-ны дотор | “Энхийн хөтөч” ТББ | Эрүүл мэндийн газар  “Төгс төгөлдөр” ХХК |
|  | Теле цэнгээнт нэвтрүүлэг хийж, иргэдэд хүргэх | 2022.11.25-ны өдөр | “Энхийн хөтөч” ТББ | Орон нутгийн телевиз |
| 4. | Тайланг нэгтгэн хүргүүлэх | 2022.12 сарын 22-ны дотор | “Энхийн хөтөч” ТББ |  |

**Хүрэх үр дүн:**

* Иргэдийн зонхилон тохиолдох халдварт бус өвчнөөс сэргийлэх, эрүүл мэндээ хамгаалах чиглэлээр мэдлэг дээшилсэн байна.
* Иргэдэд халдварт бус өвчнөөс сэргийлэх багц мэдээлэл хүрсэн байна.
* Зонхилон тохиолдох халдварт бус өвчний эрт илрүүлэг, урьдчилан сэргийлэх үзлэгийн хамрагдалт нэмэгдсэн байна.

Аймгийн Засаг даргын 2022 оны

.... дугаар сарын -ын өдрийн дугаар

захирамжийн хоёрдугаар хавсралт

ШААРДАГДАХ ТӨСӨВ

|  |  |  |  |  |  |
| --- | --- | --- | --- | --- | --- |
| № | Зардлын төрөл | Хэмжих нэгж | Тоо хэмжээ | Нэг бүрийн үнэ | Нийт үнэ  /мян.төг/ |
| Сургалтад шаардагдах зардал | | | | | |
| 1 | Сургалтад оролцох иргэдийн өдрийн цай | Тоо | 280 | 6,000 | 1,680,000 |
| 2 | Сургагч багшийн хөлс | Цаг | 48 | 25,000 | 1,200,000 |
| 3 | Зонхилон тохиолдох халдварт бус өвчний эрт илрүүлэг эрчимжүүлэх, халдварт бус өвчнөөс сэргийлэх чиглэлээр гарын авлага, санамж хэвлүүлэх | Ширхэг | 5 төрөл  5000 ширхэг | 1,500 | 7,500,000 |
| 4 | Теле цэнгээнт нэвтрүүлэг /АХА/ | тоо | 1 |  | 1,620,000 |
| НИЙТ ДҮН | | | | | 12,000,000 |